ANNESS

Manwal b'rakkomandazzjonijiet għall-kooperazzjoni internazzjonali bejn il-pulizija u miżuri għall-prevenzjoni u l-kontroll ta' vjolenza u inkwiet marbuta ma' partiti tal-futbol b'dimensjoni internazzjonali, fejn ikun involut tal-anqas Stat Membru wieħed (“Manwal tal-UE dwar il-Futbol”)

Kontenut tal-Manwal

Kapitolu

Suġġett

Għan, Kamp ta' Applikazzjoni u Użu tal-Manwal

L-għan ta' dan id-dokument huwa li jissaħħu s-sigurtà u s-sikurezza fil-partiti tal-futbol b'dimensjoni internazzjonali, u b'mod partikolari biex tiġi massimizzata l-effikaċja tal-kooperazzjoni internazzjonali bejn il-pulizija.

Il-kontenut, li hu konsistenti mal-prattika tajba stabbilita tal-adozzjoni ta' approċċ integrat bejn diversi aġenziji għas-sikurezza, is-sigurtà u s-servizz fil-futbol, jista' jiġi applikat, fejn ikun adatt, għal avvenimenti sportivi oħra b'dimensjoni internazzjonali jekk Stat Membru jiddeċiedi hekk.

Il-kontenut huwa mingħajr preġudizzju għad-dispożizzjonijiet nazzjonali eżistenti, b'mod partikolari l-kompetenzi u r-responsabbiltajiet tal-aġenziji differenti f'kull Stat Membru.

Għalkemm dan id-dokument jiffoka prinċipalment fuq il-kooperazzjoni internazzjonali bejn il-pulizija, in-natura tal-ġestjoni tal-futbol (u avvenimenti sportivi oħra) li tinvolvi diversi aġenziji, hija riflessa fir-referenzi għall-interazzjoni tal-pulizija ma' sħab prinċipali oħra, bħall-organizzatur tal-avveniment, u l-partijiet konċernati, b'mod partikolari l-partitarji.

Il-kooperazzjoni internazzjonali bejn il-pulizija u l-operazzjonijiet taż-żamma tal-ordni mill-pulizija fil-futbol għandhom ikunu ggwidati mill-prinċipji tal-legalità, il-proporzjonalità u l-adegwatezza. Fl-Appendiċi 4 hemm eżempji dettaljati tal-prattika tajba b'rabta mal-valutazzjoni dinamika tar-riskju u l-ġestjoni tal-folol.

Filwaqt li l-awtorità kompetenti fl-Istat Membru organizzatur hija responsabbli biex tipprovdi avveniment bla periklu u sigur, l-awtoritajiet fi stati parteċipanti, ġirien u ta' transitu għandhom responsabbiltà li jassistu fejn jeħtieġ il-każ.

Dan id-dokument għandu jitqassam b'mod wiesa' u jiġi applikat f'kull Stat Membru u pajjiżi Ewropej oħrajn u lil hinn sabiex jiġu mminimizzati r-riskji ta' sigurtà u sikurezza u tiġi żgurata kooperazzjoni internazzjonali effettiva bejn il-pulizija.

KAPITOLU 1

1. Ġestjoni u Skambju ta' Informazzjoni mill-Pulizija

1.1. Introduzzjoni

L-iskambju f'waqtu ta' informazzjoni preċiża huwa tal-aktar importanza fit-tisħiħ tas-sigurtà u s-sikurezza u l-prevenzjoni ta' vjolenza u diżordni relatati mal-futbol.

Skont id-Deċiżjoni tal-Kunsill 2002/348/ĠAI, kif emendata bid-Deċiżjoni tal-Kunsill 2007/412/ĠAI tat-12 ta' Ġunju 2007, kull Stat Membru għandu jistabbilixxi Punt Nazzjonali ta' Informazzjoni dwar il-Futbol (NFIP) biex jaġixxi bħala l-punt ta' kuntatt ċentrali nazzjonali għall-iskambju ta' informazzjoni rilevanti għall-partiti tal-futbol b'dimensjoni internazzjonali, u għall-faċilitazzjoni tal-kooperazzjoni internazzjonali bejn il-pulizija dwar il-partiti tal-futbol.

Fejn hemm kuntatt dirett bejn pulizija organizzaturi u viżitaturi, kwalunkwe informazzjoni skambjata għandha tiġi kondiviża simultanjament mal-NFIPs rilevanti. Tali kuntatt m'għandux jipperikola r-rwol prinċipali tal-NFIP fl-iżgurar tal-kwalità tal-informazzjoni u disseminazzjoni usa' lil sħab u awtoritajiet rilevanti oħra.

Ir-relazzjoni bejn l-NFIP u l-awtoritajiet nazzjonali kompetenti għandha tkun soġġetta għal-liġijiet nazzjonali applikabbli.

Skont l-Artikolu 1(4) tad-Deċiżjoni tal-Kunsill 2002/348/ĠAI, kull Stat Membru għandu jassigura li l-punt nazzjonali tiegħu ta' informazzjoni dwar il-futbol ikun kapaċi jwettaq b'mod effiċjenti u malajr il-kompiti assenjati lilu.

1.2. Kompiti b'Dimensjoni Internazzjonali

L-NFIP jappoġġa l-awtoritajiet nazzjonali kompetenti. Abbażi tal-informazzjoni li ġiet analizzata u vvalutata, il-proposti jew ir-rakkomandazzjonijiet meħtieġa jintbagħtu lill-awtoritajiet nazzjonali kompetenti biex jgħinu fl-iżvilupp ta' politika dwar kwistjonijiet relatati mal-futbol li tinvolvi diversi aġenziji.

L-NFIP jaħdem mill-qrib mal-pulizija lokali fir-rigward ta' partiti tal-futbol nazzjonali jew internazzjonali. Biex dan l-appoġġ jingħata b'mod għalkollox effettiv, l-informazzjoni dwar ir-rwol importanti tal-NFIP għandha titqassam b'mod ġenerali u tinftiehem mill-aġenziji kollha tal-pulizija f'kull Stat Membru.

Kull Stat Membru għandu wkoll jagħmel arranġamenti biex jistabbilixxi netwerk nazzjonali ta' persunal maħtur tal-pulizija lokali inkarigat biex jiġbor u jipprovdi lill-NFIP l-informazzjoni u l-intelligence kollha dwar l-avvenimenti tal-futbol fil-lokalità tiegħu.

Għall-benefiċċju tal-NFIPs ta' pajjiżi oħra, jeħtieġ li kull NFIP jżomm analiżi aġġornata tar-riskji (1) dwar il-klabbs u t-tim nazzjonali tagħhom stess. L-analiżi tar-riskji hija ġeneralment kondiviża mal-NFIPs oħra bl-użu tal-formoli disponibbli fuq il-websajt tal-NFIPs (www.nfip.eu). (2) Hu enfasizzat, madankollu, li r-riskju jvarja u jiddependi minn għadd ta' fatturi. Għaldaqstant, matul avveniment ikun jeħtieġ issir valutazzjoni dinamika tar-riskju.

Kull NFIP għandu jkollu aċċess għall-bażi ta' data rilevanti nazzjonali tal-pulizija. L-iskambju ta' informazzjoni personali hu soġġett għal-liġi nazzjonali u internazzjonali applikabbli, speċjalment id-Deċiżjoni ta' Prüm (3) jew ftehimiet binazzjonali jew multilaterali.

L-NFIP jeħtieġ jieħu ħsieb li kull informazzjoni tkun soġġetta għal kontroll tal-kwalità fir-rigward tal-kontenut.

L-informazzjoni kollha għandha tiġi skambjata bl-użu ta' formoli adatti pprovduti fuq il-websajt tal-NFIP.

1.3. Skambju ta' Informazzjoni tal-Pulizija

1.3a Definizzjonijiet

It-terminu “avveniment” f'dan il-manwal jintuża biex ifisser partita speċifika jew tornew tal-futbol speċifiku fl-aspetti kollha tagħhom. It-terminu “pulizija ospitanti” jintuża biex ifisser il-pulizija tal-pajjiż fejn qed issir il-partita jew it-tornew. It-terminu “pulizija viżitaturi” jintuża biex jiddeskrivi l-pulizija ta', jew minn, pajjiż fejn ikun jinsab it-tim jew it-timijiet parteċipanti.

1.3b Tipi ta' Informazzjoni

Tista' ssir distinzjoni bejn informazzjoni ġenerali u informazzjoni personali.

(a) Informazzjoni ġenerali

Informazzjoni ġenerali tinkludi informazzjoni strateġika u tattika mfassla biex tinforma t-tħejjijiet u l-operazzjonijiet ta' avveniment b'rabta mal-identifikazzjoni u l-prevenzjoni jew it-tnaqqis ta' riskji għas-sikurezza u s-sigurtà, it-twettiq ta' analiżi dinamika tar-riskju qabel l-avveniment u kontinwament, u r-rispons xieraq u proporzjonat għar-riskji għas-sikurezza u s-sigurtà hekk kif ifeġġu matul l-avveniment.

(b) Informazzjoni personali

F'dan il-kuntest, informazzjoni personali tirreferi għal informazzjoni dwar individwi li l-pulizija jqisu bħala li jippreżentaw riskju potenzjali għas-sigurtà pubblika b'rabta mal-avveniment. Din tista' tinkludi individwi li b'mod evidenti kkawżaw jew ikkontribwew għal vjolenza u diżordni b'rabta ma' partiti tal-futbol preċedenti.

1.3c Sekwenza Kronoloġika għall-Iskambju ta' Informazzjoni

Tista' ssir distinzjoni bejn tliet fażijiet: qabel, matul u wara l-avveniment. Dawn it-tliet fażijiet mhux bilfors ikunu dejjem strettament separati.

Qabel l-avveniment:

L-NFIP ospitanti jgħaddi r-rekwiżiti ta' informazzjoni lill-NFIP tal-pajjiż/pajjiżi viżitaturi. Dawn ir-rekwiżiti jinkludu:

L-NFIP tal-pajjiż viżitatur/pajjiżi viżitaturi jwieġeb għar-rekwiżiti ta' informazzjoni tal-NFIP tal-pajjiż ospitanti u, fuq l-inizjattiva tiegħu stess, jipprovdi kull informazzjoni rilevanti lil kwalunkwe NFIP ieħor konċernat.

L-NFIP tal-pajjiż ospitanti jipprovdi informazzjoni dwar il-leġislazzjoni applikabbli u l-politika tal-awtoritajiet (eż. il-politika dwar l-alkoħol), l-organizzazzjoni tal-avveniment u dwar il-persunal prinċipali tas-sikurezza u s-sigurtà.

L-informazzjoni rilevanti kollha titqiegħed għad-dispożizzjoni tal-NFIPs l-oħrajn konċernati u tiddaħħal fil-websajt tal-NFIP permezz tal-formoli adatti.

L-NFIP tal-pajjiż viżitatur/pajjiżi viżitaturi jintalab jipprovdi informazzjoni f'waqtha u preċiża rigward il-movimenti ta' partitarji riskjużi u dawk mhux riskjużi, it-tim parteċipanti (fejn hemm theddida) u l-bejgħ ta' biljetti, flimkien ma' kwalunkwe informazzjoni rilevanti oħra.

L-NFIP tal-pajjiż ospitanti jipprovdi informazzjoni lill-NFIP tal-pajjiż viżitatur/pajjiżi viżitaturi, b'mod partikolari dwar l-integrazzjoni tad-delegazzjoni tal-pulizija viżitatura fl-operazzjoni taż-żamma tal-ordni tal-pajjiż ospitanti, kif ukoll informazzjoni għall-partitarji viżitaturi, eċċ.

Matul l-avveniment

L-NFIP tal-pajjiż ospitanti jista' jitlob konferma tal-informazzjoni pprovduta qabel u jitlob analiżi aġġornata tar-riskji. It-talba titressaq u titwieġeb permezz ta' sistema ta' uffiċjali ta' kollegament, jekk tali sistema tkun ġiet stabbilita.

L-NFIP tal-pajjiż ospitanti għandu jgħarraf lill-NFIP tal-pajjiż viżitatur meta jseħħu inċidenti rilevanti matul l-avveniment.

L-NFIP tal-pajjiż/pajjiżi viżitatur jissorvelja u, fejn meħtieġ, jipprovdi lill-NFIP ospitanti informazzjoni aġġornata dwar il-movimenti u dwar fejn jinsabu l-partitarji viżitaturi. Tiġi pprovduta wkoll lill-pajjiż ospitanti u kwalunkwe NFIP rilevanti ieħor informazzjoni utli dwar inċidenti relatati mal-avveniment fil-pajjiż ta' oriġini matul il-partiti jew it-tornej.

Tiġi pprovduta wkoll lill-NFIPs tal-pajjiż ta' oriġini u l-pajjiżi rilevanti ta' transitu informazzjoni ġenerali rigward ir-ritorn tal-partitarji, inkluż dawk li jkunu tkeċċew u/jew inċaħdilhom id-dħul.

Wara l-avveniment

Fi żmien ħamest ijiem mill-avveniment, l-NFIP tal-pajjiż ospitanti jipprovdi lil-NFIP tal-pajjiż viżitatur (permezz tal-formoli adatti mill-websajt tal-NFIP) b'informazzjoni:

Imbagħad, abbażi tal-informazzjoni pprovduta mill-NFIP tal-pajjiż ospitanti u d-delegazzjoni tal-pulizija viżitatura, l-NFIP viżitatur jaġġorna l-analiżi ġenerika tiegħu tar-riskji.

L-NFIPs ospitanti u viżitaturi jikkooperaw biex jivvalutaw l-effikaċja tal-arranġamenti għall-iskambju ta' informazzjoni u l-ħidma tad-delegazzjoni tal-pulizija viżitatura.

1.3d Skambju ta' Informazzjoni ma' Pajjiżi li Mhumiex fl-UE

L-NFIPs huma l-mezz xieraq għall-iskambju ta' informazzjoni ma' NFIPs ta' pajjiżi li mhumiex fl-UE. Jekk pajjiż ma jkollux NFIP, id-dipartiment governattiv responsabbli għal kwistjonijiet ta' żamma tal-ordni pubbliku għandu jintalab jaħtar punt ta' kuntatt ċentrali tal-pulizija. Id-dettalji tal-kuntatt għandhom jintbagħtu lil NFIPs oħra u jiddaħħlu fil-websajt tal-NFIP.

1.4. Ġlieda Kontra t-Terroriżmu u Kriminalità Serja u Organizzata

Għall-iskambju ta' informazzjoni dwar kwistjonijiet bħall-ġlieda kontra t-terroriżmu u l-kriminalità serja u organizzata, l-aġenzija kompetenti tal-pulizija fil-pajjiż ospitanti tista' tikkomunika permezz ta' kwalunkwe netwerk eżistenti jew uffiċjali ta' kollegament speċjalizzati maħtura għal dak l-għan.

KAPITOLU 2

2. Gwida Ġenerali dwar ir-Rwol Nazzjonali u l-Kompiti tal-NFIPs

F'livell nazzjonali, l-NFIP għandu jservi bħala sors nazzjonali ta' kompetenza esperta fuq iż-żamma tal-ordni waqt il-futbol. Biex jaqdi dan ir-rwol, l-NFIP għandu jwettaq sensiela ta' kompiti essenzjali relatati mal-futbol, inkluż:

NFIP jista' jidħol fi ftehim bilaterali formali ma' pajjiż terz rigward l-iskambju ta' ċerta informazzjoni skont il-leġislazzjoni nazzjonali tagħhom. Din l-informazzjoni ma tistax titqassam lil ħaddieħor mingħajr il-qbil tal-oriġinatur.

L-NFIPs jistgħu jaqdu rwol essenzjali billi jgħinu lill-kmandanti tal-pulizija tal-partita jwettqu l-prijoritajiet strateġiċi u operattivi tagħhom fil-partiti kollha ta' dimensjoni internazzjonali. Il-prijoritajiet prinċipali għall-operazzjonijiet taż-żamma tal-ordni pubbliku ospitanti għandhom jinkludu:

KAPITOLU 3

3. Kooperazzjoni bejn il-Pulizija Ospitanti u d-Delegazzjonijiet tal-Pulizija Viżitaturi

3.1. Prinċipji Ewlenin

Il-pajjiżi li għandhom il-possibbiltà legali li ma jħallux li partitarji riskjużi jivvjaġġaw barra mill-pajjiż għandhom jieħdu l-miżuri kollha meħtieġa biex jiksbu dan l-objettiv b'mod effettiv u għandhom jinfurmaw lill-pajjiż organizzatur skont il-każ. Kull pajjiż għandu jieħu l-miżuri kollha possibbli biex ma jħallix li ċ-ċittadini tiegħu jipparteċipaw fi u/jew jorganizzaw disturbi fl-ordni pubbliku f'pajjiż ieħor.

L-esperjenza ġenerali fl-Ewropa tul l-għaxar snin li għaddew hi xhieda tar-rwol kruċjali tad-delegazzjonijiet tal-pulizija viżitaturi fl-appoġġ għall-operazzjonijiet tal-pulizija tal-pajjiżi ospitanti.

3.2. Appoġġ għal Operazzjonijiet tal-Pulizija Ospitanti

Minbarra l-iskambju komprensiv ta' informazzjoni, u skont il-prinċipji fil-kapitolu 1 ta' dan il-manwal, l-NFIP organizzatur, wara konsultazzjoni mill-qrib mal-aġenzija operattiva kompetenti taż-żamma tal-ordni pubbliku, għandu jistieden delegazzjoni tal-pulizija viżitatura mill-pajjiż jew pajjiżi viżitaturi kull meta jkun hemm tornew ewlieni.

Biex jagħtu valur miżjud lill-operazzjonijiet ta' żamma tal-ordni tal-pajjiż organizzatur, huwa essenzjali li d-delegazzjonijiet tal-pulizija viżitaturi jinkludu persunal b'għarfien u esperjenza tad-dinamika u l-imġiba tal-partitarji viżitaturi.

Waqt avveniment, id-delegazzjoni tal-pulizija viżitatura għandha titqies bħala sors ewlieni ta' informazzjoni dwar il-partitarji viżitaturi, l-imġiba tagħhom u kwalunkwe riskju potenzjali. Dan il-valur miżjud għall-kmandant tal-pulizija ospitanti jista' jinkludi:

3.3. Arranġamenti ta' Kooperazzjoni

F'konformità mad-Deċiżjoni tal-Kunsill 2002/348/ĠAI, għal partiti tal-futbol uniċi b'dimensjoni internazzjonali, l-istedina formali lil delegazzjoni tal-pulizija viżitatura għandha tgħaddi mingħand l-NFIP fil-pajjiż ospitanti. Waqt li tqis l-għanijiet speċifiċi tal-kooperazzjoni, l-istedina għandha tindika l-kompożizzjoni tad-delegazzjoni u tiċċara r-rwoli u r-responsabbiltajiet tagħhom. Għandha wkoll tispeċifika t-tul ta' żmien intenzjonat li d-delegazzjoni tal-pulizija viżitatura ser iddum fil-pajjiż ospitanti.

Għal tornej internazzjonali u partiti uniċi (jekk jintalab hekk minn kwalunkwe NFIP) l-istedina formali lil delegazzjoni tal-pulizija viżitatura għandha tintbagħat mill-awtorità kompetenti fil-pajjiż ospitanti, fuq parir mill-NFIP tal-pajjiż ospitanti, u tista' tkun soġġetta għal qbil intergovernattiv.

Jekk ma tiġix mistiedna delegazzjoni ta' pulizija viżitatura mill-NFIP ospitanti, l-NFIP tal-pajjiż viżitatur jista', jekk iqis li jkun xieraq, iressaq proposta proattiva lill-NFIP ospitanti biex tintbagħat delegazzjoni. Jekk l-NFIP ospitanti ma jaċċettax il-proposta, kwalunkwe delegazzjoni tal-pulizija li tivvjaġġa tkun qed taġixxi f'kapaċità mhux uffiċjali barra mill-ambitu ta' dan il-manwal.

L-istedina dettaljata biex jiġi pprovdut appoġġ għandha tkun miftiehma bejn l-NFIPs konċernati minn qabel sew ta' tornew u/jew partita unika sabiex id-delegazzjoni tal-pulizija viżitatura jkollha biżżejjed żmien biex tipprepara. Għal din ir-raġuni, stedina biex jiġi pprovdut appoġġ għandha tiġi ppreżentata malajr kemm jista' jkun wara li titħabbar id-data tal-partita.

Għal partiti uniċi b'dimensjoni internazzjonali d-delegazzjoni tal-pulizija viżitatura tkun teħtieġ tal-anqas tliet ġimgħat biex tipprepara. Jekk ikun hemm preavviż ta' inqas minn tliet ġimgħat għal partita (pereżempju fl-aħħar stadji ta' kompetizzjoni Ewropea għall-klabbs jew minħabba żieda fil-livell tar-riskju) l-istedina għandha tintbagħat minnufih. Għal tornej internazzjonali, id-delegazzjoni tal-pulizija viżitatura tkun teħtieġ tal-anqas 16-il ġimgħa żmien biex tipprepara.

Id-dettalji tal-arranġamenti (eż. setgħat tal-pulizija, tagħmir, uniformijiet eċċ.) għad-delegazzjoni tal-pulizija viżitatura jiġu nnegozjati bejn l-NFIPs, wara konsultazzjoni mal-pulizija lokali għall-partita unika.

3.4. Protokolli Mudell għal Partiti Uniċi

It-Taqsima 3.14 tipprovdi mudell għan-negozjar ta' ftehimiet bilaterali dwar arranġamenti internazzjonali ta' kooperazzjoni bejn il-pulizija li jkunu japplikaw fir-rigward ta' tornej prinċipali tal-futbol.

Madanakollu, hu rakkomandat bis-sħiħ li l-arranġamenti għall-iskjerament ta' delegazzjoni ta' pulizija viżitatura għal partiti uniċi b'dimensjoni internazzjonali għandhom ikunu miftiehma minn qabel mill-pajjiż ospitanti u dak tal-viżitaturi u jiġu stabbiliti fi protokoll. Protokolli mudell jinsabu fl-Appendiċi 1, għal użu f'każ li ż-żewġ pajjiżi jkunu parti mit-Trattat ta' Prüm, u fl-Appendiċi 2, għal użu f'każ li pajjiż minnhom jew it-tnejn ma jkunux soġġetti għat-Trattat ta' Prüm.

Jekk ma jkunx hemm fis-seħħ ftehim governattiv binazzjonali, dawn l-arranġamenti għandhom jikkonformaw mal-Artikolu 17 tad-Deċiżjoni tal-Kunsill 2008/616/ĠAI (4) u l-liġijiet nazzjonali applikabbli.

Id-delegazzjoni viżitatura ma għandhiex tkun ikbar minn kif miftiehem mal-NFIP ospitanti u għandha tirrispetta l-arranġamenti għall-kmand u l-kontroll tal-pulizija ospitanti. Jekk taġixxi b'mod li mhux fit-termini tal-ftehim tkun qed taġixxi barra mill-ambitu ta' dan il-manwal u t-Trattati u d-Deċiżjonijiet tal-Kunsill applikabbli tal-UE.

3.5. Spejjeż u Arranġamenti Finanzjarji

L-ispejjeż involuti għall-ospitar u l-iskjerament ta' delegazzjoni tal-pulizija viżitatura jvarjaw skont għadd ta' fatturi, inkluż id-daqs tal-delegazzjoni, id-distanza u l-mezz tal-ivvjaġġar, eċċ., iżda bħala medja l-ispejjeż mhumiex għolja u jirrappreżentaw investiment sod fit-tnaqqis tal-periklu u r-riskji għas-sigurtà. (5) Hu rakkomandat bis-sħiħ li kull Stat Membru jalloka baġit biex jospita u jibgħat delegazzjonijiet ta' pulizija viżitaturi għall-partiti kollha b'dimensjoni internazzjonali.

F'kull okkażjoni l-pajjiż ospitanti għandu jħallas għall-akkomodazzjoni, ikliet (jew sussistenza) u l-ivvjaġġar domestiku meħtieġ fil-pajjiż ospitanti, waqt li l-pajjiż viżitatur għandu jħallas għall-ivvjaġġar internazzjonali u s-salarji tal-membri tad-delegazzjoni involuti (ħlief jekk l-NFIPs rispettivi jaqblu b'mod eċċezzjonali dwar arranġamenti alternattivi). Dawn l-arranġamenti jeħtieġ jiġu ċċarati fil-protokoll imsemmi qabel għall-iskjerament ta' delegazzjonijiet ta' pulizija viżitaturi, kif disponibbli fuq il-websajt tal-NFIPs.

3.6. Żjarat minn Qabel

Il-pulizija fil-pajjiż ospitanti għandha tipprovdi lill-membri prinċipali tad-delegazzjoni tal-pulizija viżitatura opportunità li jiffamiljarizzaw ruħhom mal-organizzazzjoni tal-operazzjonijiet tal-pulizija fil-pajjiż ospitanti u/jew il-belt/il-bliet tal-avveniment u mal-post fejn hemm l-istadium, u biex isiru jafu l-kmandant(i) operattiv(i) fil-belt jew fil-bliet tal-avveniment dakinhar tal-partiti:

Żjarat minn qabel bħal dawn jipprovdu opportunità ideali lir-rappreżentanti tal-pulizija ospitanti u viżitaturi biex jimmassimizzaw il-kooperazzjoni internazzjonali billi:

3.7. Akkumpanjament għal Delegazzjonijiet ta' Pulizija tal-Pajjiż Viżitatur

Huwa assolutament importanti li tiġi żgurata s-sikurezza tal-membri kollha tad-delegazzjoni tal-pulizija viżitatura u dan għandu jkun rifless fil-valutazzjonijiet kollha tar-riskji mill-pulizija ospitanti u dik viżitatura fir-rigward tal-iskjerament tal-pulizija.

Il-membri viżitaturi ta' delegazzjoni tal-pulizija, b'mod partikolari l-uffiċjal ta' kollegament, il-koordinatur tal-operazzjonijiet u l-uffiċjali tal-pulizija operattivi (ara hawn taħt) għandhom jaħdmu flimkien ma' uffiċjali tal-pulizija lokali (komunement magħrufa bħala ċiċeruni) li huma nfushom għandhom ikunu uffiċjali tal-pulizija fis-servizz b'esperjenza fiż-żamma tal-ordni waqt il-futbol fil-belt jew pajjiż tagħhom stess, inkluż familjarità maż-żona tal-avveniment u ż-żoni b'riskji potenzjali.

Iċ-ċiċeruni:

3.8. Kompożizzjoni tad-Delegazzjonijiet tal-Pulizija Viżitaturi

Id-delegazzjoni tal-pulizija viżitatura għandha tkun magħmula b'mod li tkun kapaċi tappoġġa l-operazzjoni taż-żamma tal-ordni tal-pajjiż ospitanti.

Skont in-natura preċiża tal-appoġġ li għandu jingħata, il-kompożizzjoni tad-delegazzjoni tista' tkun kif ġej:

Matul tornej internazzjonali l-uffiċjal ta' kollegament x'aktarx ikun ibbażat f'Ċentru għall-Koordinazzjoni tal-Informazzjoni tal-Pulizija (PICC) uniku jew binazzjonali, filwaqt li l-koordinatur tal-operazzjonijiet jista' jkun ibbażat f'ċentru lokali tal-informazzjoni fil-belt fejn isir l-avveniment. Għal partiti uniċi jistgħu jkunu bbażati fl-NFIP tal-pajjiż organizzatur jew xi ambjent adatt ieħor.

Għal partita unika l-uffiċjal ta' kollegament/koordinatur tal-operazzjonijiet għandu jaħdem mill-qrib mal-pulizija ospitanti fil-belt fejn issir il-partita.

Il-pulizija ospitanti għandhom jipprovdu lill-uffiċjali ta' kollegament/koordinaturi tal-operazzjonijiet aċċess għat-tagħmir tekniku rilevanti biex ikunu jistgħu jwettqu l-funzjonijiet tagħhom b'mod effettiv.

Id-delegazzjoni tal-pulizija viżitatura tista' tkun skjerata bi lbies pajżan jew bl-uniformi.

3.9. Kompiti Ewlenin tad-Delegazzjoni tal-Pulizija Viżitatura

Biex jagħtu valur miżjud lill-operazzjonijiet tal-pulizija tal-pajjiż organizzatur, huwa essenzjali li d-delegazzjonijiet tal-pulizija viżitaturi jinkludu persunal b'għarfien u esperjenza tad-dinamika u l-imġiba tal-partitarji viżitaturi.

Id-delegazzjoni tal-pulizija viżitatura għandu jkollha l-kompetenzi li ġejjin:

Il-kompiti prinċipali tad-delegazzjoni jistgħu jinġabru fil-qosor kif ġej:

Ir-rwol ewlieni tal-kap tad-delegazzjoni hu li jaġixxi bħala konsulent strateġiku u tattiku għall-awtoritajiet ospitanti.

Ir-rwol ewlieni ta' uffiċjal ta' kollegament u/jew koordinatur tal-operazzjonijiet (li tista' tkun u tista' ma tkunx l-istess persuna skont il-ftehim bilaterali dwar l-iskjerament tal-pulizija) hu li jiffaċilita skambju effettiv ta' informazzjoni bejn l-awtoritajiet tal-pajjiż viżitatur u dak ospitanti b'rabta ma' partita unika tal-futbol jew tornew. Jekk ma jkun maħtur la uffiċjal ta' kollegament u lanqas koordinatur tal-operazzjonijiet, il-funzjonijiet tagħhom għandhom jitwettqu mill-kap tad-delegazzjoni.

Uffiċjali operattivi tal-pulizija skjerati f'delegazzjoni huma magħrufa bħala spotters tal-pulizija.

Spotters tal-pulizija, kemm jekk bl-uniformi kif ukoll pajżana, jistgħu:

L-ispotters għandu jkollhom esperjenza fiż-żamma tal-ordni waqt partiti tal-futbol f'pajjiżhom.

Huma għandhom:

L-ispotters għandhom ikunu jistgħu jikkomunikaw informazzjoni pożittiva, kif ukoll negattiva, dwar il-partitarji viżitaturi tagħhom. Dan jippermetti lill-kmandanti tal-pulizija tal-pajjiż ospitanti li jieħdu deċiżjonijiet bilanċjati dwar il-ħtieġa li jintervjenu jew li jiffaċilitaw l-imġiba leġittima tal-partitarji.

Soġġett għall-qbil mill-pajjiż ospitanti, l-ispotters viżitaturi jistgħu wkoll jiġu skjerati għall-ġbir ta' intelligence/provi, bl-użu tat-tagħmir miftiehem, biex jintużaw mill-pulizija tal-pajjiż organizzatur jew għal finijiet ta' prosekuzzjoni f'pajjiżhom.

3.10. Lingwa

Il-pajjiżi konċernati għandhom jagħmlu arranġamenti minn qabel dwar il-lingwa.

Fejn ikun possibbli, id-delegazzjonijiet tal-pulizija viżitaturi għandhom jinkludu persunal kompetenti fil-lingwa tal-pajjiż ospitanti biex jiffaċilita l-komunikazzjoni bejn il-persunal tal-pulizija ospitanti u viżitatur.

3.11. Kooperazzjoni bejn Pulizija Ospitanti u Viżitaturi matul l-Avveniment

Id-delegazzjoni tal-pulizija viżitatura għandha tinżamm informata bil-pjan operattiv tal-pulizija ospitanti (inkluż il-filosofija tagħhom dwar il-ġestjoni tal-folol u l-livelli ta' tolleranza għall-imġiba). Għandha tkun integrata għalkollox fl-operazzjoni tal-pulizija ospitanti (u tingħata l-possibbiltà li tattendi u tipparteċipa f'laqgħat ta' informazzjoni qabel il-partita u ta' stħarriġ informattiv wara l-partita).

Il-pulizija ospitanti u d-delegazzjoni tal-pulizija viżitatura għandhom iżommu lill-NFIPs rispettivi tagħhom informati bl-iżviluppi tul l-operazzjoni u fi żmien ħamest ijiem ta' xogħol jippreżentaw lill-NFIP tagħhom rapport ta' wara l-partita.

Id-delegazzjoni tal-pulizija viżitatura għandha dejjem tiżgura li l-azzjonijiet tagħha ma jipperikolawx bla bżonn is-sikurezza ta' persuni oħra (6).

3.12. Użu ta' Flokkijiet ta' Identifikazzjoni

Meta jkun hemm qbil konġunt għal raġunijiet tattiċi, uffiċjal(i) tal-pulizija viżitaturi li ma jkunux skjerati bl-uniformi jistgħu jużaw il-flokkijiet ta' identifikazzjoni standard luminużi u distintivi tal-pulizija viżitaturi deskritti fl-Appendiċi 4. Kull uffiċjal tal-pulizija viżitatur għandu jieħu dan il-flokk miegħu meta jivvjaġġa barra minn pajjiżu.

3.13. Akkreditazzjoni

Il-forza tal-pulizija tal-pajjiż organizzatur, f'konsultazzjoni mal-organizzaturi tal-futbol, għandha tiżgura li, fejn ikun adatt, id-delegazzjoni tal-pulizija viżitatura jkollha aċċess u akkreditazzjoni għall-istadium (siġġijiet mhux meħtieġa), biex id-delegazzjoni tkun tista' twettaq il-kompiti tagħha b'mod effettiv. L-istewards u persunal ieħor għas-sikurezza u s-sigurtà għandhom jiġu mgħarrfa b'dan fl-informazzjoni mogħtija qabel il-logħba.

3.14. Tornej tal-Futbol f'Pajjiżi mingħajr NFIP

Kif inhu enfasizzat f'dan il-manwal kollu, u b'mod partikolari fil-Kapitolu 1 hawn fuq, meta partita jew tornew tal-futbol jintlagħbu fi Stat mingħajr NFIP, kull skambju ta' informazzjoni għandu jsir bejn il-punt ta' kuntatt maħtur tal-pulizija fil-pajjiż ospitanti u l-NFIP tal-pajjiż viżitatur.

Matul l-avveniment, il-punt ta' kuntatt maħtur tal-pulizija tal-pajjiż ospitanti għandu jikkomunika mal-NFIP tal-pajjiż(i) viżitatur(i) permezz tal-uffiċjal ta' kollegament maħtur tad-delegazzjoni tal-pulizija viżitatura, jekk ikun inħatar wieħed.

3.14a Ftehimiet Bilaterali

Hu rakkomandat bil-qawwa li, fi stadju bikri tat-tħejjijiet, il-pajjiżi parteċipanti fl-avveniment għandhom jadottaw ftehim bilaterali mal-awtoritajiet ospitanti li jistabbilixxi l-arranġamenti għall-iskambju ta' informazzjoni, l-iskjerament tad-delegazzjonijiet tal-pulizija viżitaturi u kwistjonijiet oħra ta' kooperazzjoni bejn il-pulizija b'rabta mal-avveniment. Ftehimiet bilaterali bħal dan jistgħu jinkludu wkoll oqsma ta' kooperazzjoni governattiva u ġudizzjarja. Id-dokument 12261/16 juri mudell għal ftehim bilaterali. Dan jinkludi l-lista ta' kwistjonijiet li għandhom jitqiesu u jiġu miftiehma bejn iż-żewġ partijiet. Ma hux ftehim mudell iżda pjuttost għajnuna għan-negozjati bilaterali.

3.14b Kooperazzjoni bejn NFIPs

Fit-tħejjija sabiex jassistu f'tornej ewlenin, hu rakkomandat li l-NFIPs għandhom:

3.15. Rwol tal-Interpol u l-Europol

In-netwerk tal-NFIPs jipprovdi mezz adatt u fil-ħin għall-iskambju ta' informazzjoni dwar ġestjoni tal-folol, sikurezza pubblika u ordni pubbliku, u riskji assoċjati. Skont il-liġi Ewropea, hu obbligatorju li jsir dan l-iskambju ta' informazzjoni bejn l-aġenziji taż-żamma tal-ordni ospitanti u viżitaturi permezz tal-NFIPs rispettivi jew il-punt ta' kuntatt maħtur tal-pulizija ospitanti u l-uffiċjali ta' kollegament tal-pulizija viżitaturi skjerati fil-pajjiż ospitanti matul avveniment.

Madanakollu, l-NFIPs jistgħu jikkomunikaw mal-Interpol jew il-Europol dwar rabtiet bejn l-attivitajiet ta' gruppi ta' partitarji riskjużi u rabtiet ma' kriminalità serja u organizzata jew kriminalità oħra mhux relatata mal-futbol.

Barra minn hekk, il-Europol, l-Interpol u/jew aġenziji oħra fil-qasam tal-Ġustizzja u l-Affarijiet Interni, bħall-Frontex, jista' jkollhom rwol importanti, skont il-mandati legali tagħhom, fl-appoġġ lill-awtoritajiet kompetenti tal-pajjiżi li jospitaw it-tornej internazzjonali prinċipali tal-futbol. Dan jista' jinkludi l-għoti ta' servizzi varji ta' appoġġ, informazzjoni u analiżi rilevanti, u valutazzjonijiet tat-theddida fir-rigward ta' kriminalità serja u organizzata u/jew terroriżmu.

Pereżempju, matul it-tornej prinċipali:

F'dawk iċ-ċirkostanzi, l-NFIPs tal-pajjiżi viżitaturi, jew il-kapijiet tad-delegazzjonijiet tal-pulizija viżitaturi, għandhom jieħdu ħsieb li jiksbu tagħrif fi stadju bikri dwar il-funzjonijiet preċiżi ta' dawn l-aġenziji u jikkomunikaw kif meħtieġ dwar kwistjonijiet ta' interess komuni.

KAPITOLU 4

4. Kooperazzjoni bejn il-Pulizija u l-Organizzatur

Il-kooperazzjoni mill-qrib bejn il-pulizija u l-awtoritajiet tal-istadium/l-organizzatur tal-partita (u partijiet oħra involuti, inkluż kwalunkwe kumpanija tas-sigurtà privata u stewards li joperaw fl-istadiums) hija essenzjali għat-twettiq tal-arranġamenti tas-sikurezza u s-sigurtà fl-istadiums.

Is-sħubija prinċipali f'livell lokali hija bejn il-kmandant tal-pulizija għall-partita u l-individwu maħtur mill-organizzatur tal-partita b'responsabbiltà għas-sikurezza u l-ġestjoni tal-folla fl-istadium (ġeneralment imsejjaħ l-uffiċjal tas-sikurezza fl-istadium, għalkemm f'xi pajjiżi jintuża t-terminu uffiċjal tas-sigurtà).

Il-kmandant tal-pulizija u l-uffiċjal tas-sikurezza fl-istadium għandhom jaħdmu flimkien fuq bażi komplementari, mingħajr preġudizzju għar-responsabbiltajiet, kompetenzi u dmirijiet rispettivi tagħhom. Dawn jistgħu jkunu stipulati fil-leġislazzjoni nazzjonali jew fir-regolamenti tal-istadium jew speċifikati fi ftehim bil-miktub bejn l-organizzatur u l-pulizija (spiss deskritt bħala dikjarazzjoni tal-intenzjoni) li jispeċifika r-rwol tal-pulizija (jekk ikun hemm) f'funzjonijiet kruċjali ta' ġestjoni tal-folla. Dawn il-funzjonijiet jinkludu: appoġġ lill-persunal tas-sikurezza (stewards) fil-prevenzjoni u l-indirizzar ta' kwalunkwe diżordni pubbliku jew kriminalità oħra; attivazzjoni tal-proċeduri ta' emerġenza tal-organizzatur; u d-determinazzjoni taċ-ċirkostanzi meta l-pulizija għandhom jieħdu kontroll tal-istadium kollu jew parti minnu f'xenarji ta' emerġenza jew inċident gravi, kif ukoll il-proċedura kif dan għandu jsir u għar-ritorn eventwali tal-kontroll lill-organizzatur.

Kooperazzjoni mill-qrib għandha tiżgura wkoll li l-organizzatur iqis il-fehmiet tal-pulizija dwar għadd ta' konsiderazzjonijiet importanti għas-sikurezza ġewwa l-istadiums. Dan il-metodu jkopri għadd ta' aspetti importanti, inkluż l-użu tas-CCTV għall-finijiet ta' ġestjoni tal-folla u ġbir ta' provi; arranġamenti komuni jew allokati għall-komunikazzjoni fl-istadiums; l-użu possibbli ta' stewards viżitaturi f'kapaċità ta' kollegament kemm fl-istadiums kif ukoll fil-vjaġġ lejn u minn stadium; arranġamenti għal kamra tal-kontroll għal diversi aġenziji, li tinkludi post tal-kmand tal-pulizija fejn ikun adatt.

Ir-Rakkomandazzjoni Konsolidata 1/2015 dwar approċċ integrat għas-sikurezza, is-sigurtà u s-servizz, tal-Kumitat Permanenti tal-Kunsill tal-Ewropa, tagħti gwida dettaljata dwar dan.

KAPITOLU 5

5. Kooperazzjoni bejn Pulizija u Aġenziji tal-Ġustizzja u tal-Prosekuzzjoni

Il-kontenut ta' dan il-kapitolu għandu jitqies fil-kuntest ta' varjazzjonijiet kbar fl-istruttura u l-kompetenzi tal-aġenziji tal-ġustizzja u l-prosekuzzjoni fl-Istati Membri.

Jista' jkun hemm benefiċċji sinifikanti mill-kooperazzjoni fil-qrib bejn il-pulizija u l-aġenziji tal-ġustizzja u tal-prosekuzzjoni fir-rigward ta' partiti uniċi kif ukoll ta' tornej.

Filwaqt li l-pajjiż ospitanti għandu s-sovranità u l-ġurisdizzjoni li jittratta kull reat allegat marbut mal-avveniment li jitwettaq f'dak il-pajjiż, il-pulizija u awtoritajiet oħra fl-Istati Membri u l-korpi kompetenti tal-UE (eż. l-Eurojust) għandhom jappoġġaw lill-awtoritajiet ġudizzjarji u tal-infurzar tal-liġi tal-pajjiż ospitanti meta jkun possibbli u permissibbli.

L-Istati Membri kollha għandhom jiżguraw li jkun possibbli li jittrattaw malajr u b'mod xieraq ir-reati marbuta mal-avveniment.

Il-pulizija u awtoritajiet oħrajn ospitanti għandhom jinformaw lill-pulizija u lill-partitarji tal-pajjiż viżitatur bil-leġislazzjoni domestika rilevanti u/jew bil-proċeduri kriminali, ċivili jew amministrattivi flimkien mal-pieni massimi għall-aktar reati komuni relatati mal-futbol.

Il-ftehimiet multilaterali eżistenti dwar assistenza legali reċiproka għandhom jintużaw bis-sħiħ, fejn ikun xieraq, għall-partiti kollha tal-futbol b'dimensjoni internazzjonali. Barra minn hekk, pajjiż ospitanti jista' jiftiehem dwar arranġamenti bilaterali ma' kwalunkwe pajjiż għal assistenza legali reċiproka msaħħa qabel, matul u wara l-avveniment.

L-NFIPs tal-pajjiż/pajjiżi sostenituri għandhom jgħarrfu lill-NFIP tal-pajjiż organizzatur:

Il-pajjiż ospitanti jista' jistieden lil kwalunkwe pajjiż ieħor biex jibgħat prosekutur/imħallef ta' kollegament biex ikun preżenti matul l-avveniment.

Hu rakkomandat li, f'konformità mal-liġi nazzjonali dwar il-protezzjoni tad-data, l-awtorità ospitanti tipprovdi lid-delegazzjoni tal-pulizija u/jew l-aġenzija kompetenti viżitatura (eż. prosekuturi ta' kollegament viżitaturi) informazzjoni mir-rekords ġudizzjarji jew tal-qorti u rapporti tal-pulizija jew investigattivi, inkluż rekords ta' arrest, ta' ċittadini tagħhom.

Jew inkella, pajjiż sostenitur jista' jaqbel li jkollu disponibbli prosekutur/imħallef ta' kollegament lest biex jivvjaġġa lejn il-pajjiż ospitanti fuq talba, jew jaħtar prosekutur/imħallef ta' kollegament għal kollegament mal-awtorità ospitanti maħtura.

Fil-kamp ta' applikazzjoni tal-leġislazzjoni nazzjonali, l-NFIP(s) ta' sostenn jippruvaw iwieġbu minnufih kwalunkwe talba għal aktar informazzjoni dwar individwi arrestati, bħal pereżempju dettalji ta' kundanni preċedenti, inkluż reati b'rabta mal-futbol.

L-ispejjeż kollha biex prosekuturi/imħallfin ta' kollegament jintbagħtu lejn il-pajjiż ospitanti għandhom ikunu soġġetti għal ftehim bilaterali.

Il-pajjiż organizzatur għandu jipprovdi l-mezzi ta' komunikazzjoni meħtieġa u faċilitajiet oħra għall-prosekuturi/imħallfin ta' kollegament viżitaturi.

KAPITOLU 6

6. Kooperazzjoni bejn Pulizija u Partitarji

Il-kollegament tal-pulizija ma' gruppi ta' partitarji fil-livell nazzjonali u lokali jista' jkollu impatt kbir fuq it-tnaqqis tar-riskji għas-sikurezza u s-sigurtà f'partiti tal-futbol b'dimensjoni internazzjonali. Din il-kooperazzjoni tista' madankollu tiġi mminata jekk ikun hemm xi perċezzjoni li r-rappreżentanti tal-partitarji qed jaħdmu f'isem il-pulizija u, pereżempju, jipprovdu data personali.

Id-delegazzjonijiet tal-pulizija u r-rappreżentanti tal-partitarji viżitaturi jistgħu jieħdu ħsieb jiżguraw li l-pulizija ospitanti jkunu konxji mill-karattru u l-kultura tal-partitarji viżitaturi. Il-pulizija ospitanti għandhom iqisu dan fil-valutazzjoni dinamika tagħhom tar-riskji.

Il-partitarji ospitanti, il-komunitajiet lokali u l-partitarji viżitaturi għandhom jingħataw informazzjoni potenzjalment importanti u serħan il-moħħ dwar avveniment. Uħud mill-mezzi ewlenin kif dan jinkiseb huma: strateġija effettiva għar-relazzjonijiet mal-media; użu tal-media soċjali/siti tal-Internet; fuljetti; u ħidma mill-qrib ma' Uffiċjali ta' Kollegament tal-Partitarji (SLOs) maħtura, rappreżentanti tal-partitarji u inizjattivi ffokati fuq il-partitarji (bħall-ambaxxati tal-partitarji).

Kooperazzjoni u komunikazzjoni kontinwi bejn il-pulizija u l-gruppi tal-partitarji jistgħu jservu biex jipprovdu bażi għal atmosfera bla periklu, sigura u akkoljenti għall-partitarji kollha, u jistgħu jipprovdu mezz biex tingħata informazzjoni importanti bħal pariri dwar l-ivvjaġġar, ir-rotot tal-aċċess għall-istadium, il-leġislazzjoni applikabbli u l-livelli ta' tolleranza għall-imġiba.

Il-pulizija ospitanti u dawk viżitaturi għandhom għalhekk ikollhom fis-seħħ strateġija biex jikkomunikaw mal-partitarji (imsejħa “djalogu”). Id-djalogu jista' jkun l-inkarigu ta' uffiċjali speċjalisti (u mħarrġa) tal-komunikazzjoni u/jew unitajiet operattivi fuq quddiem nett (kontroll tal-folol/ordni pubbliku) imħarrġa fit-teknika tal-komunikazzjoni u tar-riżoluzzjoni tal-konflitti.

Dan l-approċċ intwera li jgħin fil-promozzjoni tal-awtodixxiplina fost il-partitarji u jiffaċilita l-intervent bikri u adatt meta jfeġġu problemi jew riskji ta' sigurtà.

Gwida dettaljata dwar dan tinsab fir-Riżoluzzjoni tal-Kunsill dwar manwal b'rakkomandazzjonijiet għall-prevenzjoni u l-ġestjoni ta' vjolenza u diżordnijiet b'rabta ma' logħbiet tal-futbol b'dimensjoni internazzjonali, fejn ikun involut tal-inqas Stat Membru wieħed, permezz tal-adozzjoni ta' prattiki tajba fir-rigward tal-kollegament tal-pulizija mal-partitarji (7).

KAPITOLU 7

7. Strateġija ta' Komunikazzjoni u tal-Media

7.1. Strateġija tal-Komunikazzjoni

Strateġija ta' komunikazzjoni effettiva u trasparenti hija integrali għal kunċett ta' sikurezza u sigurtà ta' suċċess għall-partiti tal-futbol, tornej u avvenimenti sportivi oħrajn b'dimensjoni internazzjonali.

L-aġenziji għaż-żamma tal-ordni tal-pajjiż ospitanti għandhom għalhekk jaħdmu mill-qrib mal-aġenziji governattivi u lokali, l-awtoritajiet/organizzaturi tal-futbol, il-media u l-gruppi tal-partitarji fit-tħejjija u t-twettiq ta' strateġija komprensiva ta' komunikazzjoni li tinvolvi diversi aġenziji.

Strateġija effettiva tal-media li tinvolvi diversi aġenziji hija aspett kruċjali ta' kwalunkwe strateġija ta' komunikazzjoni fejn jirrigwarda l-għoti lill-partijiet kollha, b'mod partikolari partitarji viżitaturi, ta' tagħrif importanti bħal pariri dwar l-ivvjaġġar, rotot ta' aċċess għall-istadium, leġislazzjoni applikabbli u livelli ta' tolleranza tal-imġiba.

L-għan ċentrali għandu jkun li tiġi proġettata stampa pożittiva tal-avveniment fost il-partitarji lokali u dawk viżitaturi, il-komunitajiet lokali, il-pubbliku ġenerali u l-individwi li jipparteċipaw fl-operazzjonijiet ta' sikurezza u sigurtà. Dan jista' jgħin biex jiġi ġġenerat ambjent akkoljenti għal dawk kollha involuti u jagħti kontribut kbir għat-tnaqqis tar-riskji għas-sikurezza u s-sigurtà.

7.2. Strateġija tal-Media

L-istrateġija tal-media tal-pulizija (u dik usa' b'intervent minn diversi aġenziji) għandha tal-inqas ikollha l-għan li:

Il-pulizija għandhom jaħdmu mill-qrib mal-aġenziji governattivi u lokali, l-awtoritajiet/organizzaturi tal-futbol u, fejn adatt, il-gruppi tal-partitarji fl-istabbiliment u t-twettiq ta' strateġija tal-media li tinvolvi diversi aġenziji li:

KAPITOLU 8

8. Laqgħat tal-Esperti tal-UE dwar is-Sikurezza u s-Sigurtà fil-Futbol

Hu rakkomandat ferm li, matul kull Presidenza tal-Kunsill tal-UE, il-Presidenza torganizza laqgħa tal-grupp ta' esperti għal avvenimenti sportivi prinċipali u li l-Presidenza tirrapporta lill-Grupp ta' Ħidma dwar l-Infurzar tal-Liġi dwar ir-riżultat ta' dik il-laqgħa u dwar il-ħidma attwali tal-grupp ta' esperti.

Hu rakkomandat ukoll li kull Presidenza tospita laqgħa tal-Grupp ta' Riflessjoni Ewropew ta' esperti tas-sikurezza u s-sigurtà fil-futbol sabiex:

KAPITOLU 9

9. Lista ta' Dokumenti Rilevanti dwar is-Sikurezza u s-Sigurtà fl-Avvenimenti tal-Futbol

9.1. Dokumenti adottati diġà mill-Kunsill tal-Unjoni Ewropea

9.2. Dokumenti adottati mill-Kunsill tal-Ewropa

(1) Analiżi tar-riskji tfisser l-iżvilupp ta' profil dwar partitarji nazzjonali u tal-klabbs, inkluż gruppi riskjużi u r-relazzjoni tagħhom ma' partitarji oħrajn f'pajjiżhom u barra minnu inkluż gruppi ta' popolazzjoni lokali u ċ-ċirkostanzi li jistgħu jkabbru l-potenzjal ta' riskju (inkluż interazzjoni ma' pulizija u stewards).

(2) Il-websajt tal-NFIPs hija websajt sigura ħafna disponibbli għall-użu esklużiv tal-NFIPs li fiha informazzjoni relatata ma' partiti tal-futbol b'dimensjoni internazzjonali (eż. informazzjoni ġenerali dwar il-klabbs, rapporti ta' qabel u wara l-partiti).

(3) Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-kooperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 1).

(4) Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI dwar it-titjib tal-kooperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (ĠU L 210, 6.8.2008, p. 12).

(5) Studju li sar fl-2014 ikkonferma li l-ispejjeż medji kienu baxxi u jirrappreżentaw investiment tajjeb għar-riżorsi baġitarji tal-pulizija:

(Ara wkoll ir-Riżoluzzjoni tal-Kunsill dwar l-ispejjeż biex jiġu ospitati u skjerati delegazzjonijiet ta' pulizija tal-pajjiż viżitatur b'rabta mal-partiti tal-futbol (u avvenimenti sportivi oħra) b'dimensjoni internazzjonali, li fihom ikun involut tal-anqas Stat Membru wieħed, imniżżla f'11908/16).

(6) Ara l-Artikoli 21 u 22 tad-Deċiżjoni ta' Prüm dwar ir-responsabbiltà ċivili u dik kriminali.

(7) 11907/16

Appendix 1

PROTOCOL FOR THE DEPLOYMENT OF VISITING POLICE DELEGATIONS FOR FOOTBALL MATCHES WITH AN INTERNATIONAL DIMENSION

(For use when both the host and visiting States are party to the Prüm Treaty)

In compliance with the Prüm Decisions, in particular Article 17 of Council Decision 2008/615/JHA, this protocol sets out the practical detailed arrangements to be agreed between NFIPs for the deployment of visiting police delegations for football matches with an international dimension. 1. Requesting Member State/Country: 2: Requesting Organisation/Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Event (match or tournament) 3a: Place where the operation is to take place Region, town, area or locality: Other information: 3b: Period covered by the operation Requested start date Proposed end date The end date may be deferred by mutual consent. 3c: Officer(s) responsible (1) From the host Member State/Country Name Rank Function Service to which officer belongs Telephone/email (1) This is normally the person responsible for the locality/venue where the event will take place.

3d: Purpose Joint operation at a football match/tournament with an international dimension Specific assistance requested from the seconding Member State(s)/Countries (if YES please indicate the number of officers requested) (1) Head of Delegation: YES NO Liaison Officer: YES NO Operational Coordinator: YES NO Operational Police Officers in Uniform: YES NO Operational Police Officers in Plain Clothes: YES NO Press Officer: YES NO 3e: Place of deployment of the visiting police delegation (to include details of likely locations of deployment, i.e. airports, railway stations, city centre, stadium etc.) 3f: Requested tasks for the visiting police delegation: Advising and supporting the host policing operation: YES NO Liaison and dialogue with visiting supporters: YES NO Other (please specify): 3g: Is it planned that any members of the visiting police delegation will have official (executive) powers in the host country? YES NO If YES please provide details: Executive powers of officers seconded to joint cooperation teams (Article 17(2) of Council Decision 2008/615/JHA) Executive powers shall be exercised only under the guidance of and, as a rule, in the presence of officers from the host Member State. The seconding Member State’s officers shall be subject to the host Member State’s national law. The host Member State shall assume responsibility for their actions. If applicable: executive powers of the seconded officers 1. Executive powers conferred by the host Member State, in accordance with its national law, on officers seconded by other Member States 2. Executive powers which the host Member State allows the seconding Member State(s) officers to exercise in accordance with the seconding Member State(s) national law (1) All members of the visiting police delegation, with the exception of officers who are deployed in uniform, should bring with them the EU standard Police Identification Vest.

3h: Are the visiting police delegation allowed to use technical intelligence/evidence gathering equipment in the host country? YES NO If YES please define the purpose: — to support the local police — for evidential purposes in the police delegation’s own country and the equipment authorised to be used: — hand-held video camera — hand-held stills camera — Other (please detail) 3i: Does this request include authority for the visiting police delegation to bring with them police protective weapons (1)? Firearms YES NO CS Gas YES NO Batons YES NO Tasers YES NO Other (please specify) YES NO If the answer to any of the above is YES please give details of any special conditions which apply: 3j: Can the visiting police delegation deploy confidential human sources? (commonly known as Informants or Covert Human Intelligence Sources) YES NO If YES please specify what conditions apply: 3k: Details of accommodation proposed for the visiting police delegation 3l: Details of transportation that will be provided for the visiting police delegation during the visit 3m: Information about the arrival and departure of the visiting police delegation (1) Item 3i is based on Article 19 of Council Decision 2008/615/JHA.

4: Costs (who will pay for what?) In accordance with Chapter 3 of the EU Football Handbook or Exceptional alternative proposals apply If exceptional alternative proposals apply please provide details: 5: Any additional requirements/arrangements (please provide details): Civil Liability (Article 21 of Council Decision 2008/615/JHA) 1. Where officials of a Member State are operating in another Member State pursuant to Article 17 of Council Decision 2008/615/JHA, their Member State shall be liable for any damage caused by them during their operations, in accordance with the law of the Member State in whose territory they are operating. 2. The Member State in whose territory the damage referred to in paragraph 1 was caused shall make good such damage under the conditions applicable to damage caused by its own officials. 3. In the case provided for in paragraph 1, the Member State whose officials have caused damage to any person in the territory of another Member State shall reimburse the latter in full any sums it has paid to the victims or persons entitled on their behalf. 4. Where officials of a Member State are operating in another Member State pursuant to Article 18 of Council Decision 2008/615/JHA, the latter Member State shall be liable in accordance with its national law for any damage caused by them during their operations. 5. Where the damage referred to in paragraph 4 results from gross negligence or wilful misconduct, the host Member State may approach the seconding Member State in order to have any sums it has paid to the victims or persons entitled on their behalf reimbursed by the latter. 6. Without prejudice to the exercise of its rights vis-à-vis third parties and with the exception of paragraph 3, each Member State shall refrain, in the case provided for in paragraph 1, from requesting reimbursement of damages it has sustained from another Member State. Criminal liability (Articles 22 of Council Decision 2008/615/JHA) Officers operating within another Member State’s territory under Council Decision 2008/615/JHA shall be treated in the same way as officers of the host Member State with regard to any criminal offences that might be committed by, or against them, save as otherwise provided in another agreement which is binding on the Member States concerned. Employment relationship (Article 23 of Council Decision 2008/615/JHA) Officers operating within another Member State’s territory under this Council Decision 2008/615/JHA shall remain subject to the employment law provisions applicable in their own Member State, particularly as regards disciplinary rules. Done at (place and date) Signature of the competent authority/person (as in Paragraph 2)

RESPONSE REGARDING VISITING POLICE DELEGATION

1. Responding Country: 2. Responding Organisation & Contact Person: Name of the organisation: Name of contact person (police commander/NFIP): Role: Address: Phone: Mobile phone: Email: 3. Police Service(s) or other agency (i.e. Government Ministry) that has responsibility for the visiting police delegation: 3a: Details of members of the visiting police delegation (surname/first name of all members to facilitate booking accommodation + mobile telephone & email of one main contact person) Surname First Name Rank Function Service to which officer belongs Head of Delegation Liaison Officer Operational Coordinator Operational Police Officer —Uniform Operational Police Officer Plain Clothes Press Officer Contact Person: Name of contact person (police commander or other): Role: Address: Phone: Mobile phone: Email: